ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023094
//อ้างอิงเลขที่รับแจ้ง traffy fondue (ZFCYV7) 
ขอให้แก้ไขปัญหากลิ่นเหม็นรบกวนจากการเผาขยะ บริเวณหอพักแรงงานต่างด้าว ซอย 15 แยก 8 หมู่บ้านสุขทวี ถนนบรมราชชนนี 76 แขวงศาลาธรรมสพน์ เขตทวีวัฒนา กรุงเทพมหานคร จุดสังเกตหอพักแรงงานต่างด้าวจะอยู่ด้านหลังอาคารพาณิชย์ จะมีอาคารพาณิชย์ล้อมรอบ และด้านหน้าหอพักแรงงานต่างด้าวเป็นบ้านทาวน์เฮ้าส์ สามารถสอบถามประชาชนในพื้นที่ได้ว่าหอพักดังกล่าวอยู่บริเวณใด (ระบุตามผู้ร้องแจ้ง) เนื่องจากหอพักแรงงานต่างด้าว ได้ทำการเผาขยะตั้งแต่เวลาประมาณ 05.00-06.00 น. โดยจะเริ่มได้กลิ่นตั้งแต่เวลา 06.15-09.00 น. เป็นประจำทุกวัน ส่งกลิ่นเหม็นรบกวนไปทั่วบริเวณ ทำให้ประชาชนในพื้นที่มีอาการเวียนศีรษะ อาเจียน แสบจมูกและคอ โดยในช่วงฤดูร้อน จะส่งกลิ่นเหม็นรบกวนเป็นอย่างมาก ซึ่งลักษณะการเผาจะทำการเผาขยะในถังน้ำมันขนาดใหญ่ ความสูงประมาณ 130-140 เซนติเมตร (ระบุตามผู้ร้องแจ้ง) ส่งผลทำให้ประชาชนในพื้นที่จำนวนประมาณ 30-50 หลังคาเรือน ได้รับความเดือดร้อน ประสบปัญหามาประมาณ 1 ปี
//ปัจจุบันวันที่ 6 มิถุนายน 2566 เวลา 04.30 น. ผู้ร้องตื่นขึ้นมาในช่วงเช้าก็ยังคงได้รับกลิ่นเหม็นรบกวนดังกล่าวอยู่เช่นเดิม จึงประสงค์ให้หน่วยงานที่เกี่ยวข้องเข้ามาเร่งดำเนินการแก้ไขปัญหาดังกล่าวอีกครั้ง (ผู้ร้องประสงค์ให้ปกปิดชื่อ -นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata